b'\n_START_ARTICLE_\nSteven Adler\n_START_SECTION_\n\xc5\xbdivotopis\n_START_PARAGRAPH_\nSteven Adler ro\xc4\x91en je 22. sije\xc4\x8dnja 1965. u Clevelandu, Ohio. Rodio se unutar \xc5\xbeidovske vjere i donekle posjeduje islandsko porijeklo._NEWLINE_Adler odlazi u Los Angeles, Kalifornija zajedno sa svojom majkom Deannom i starijim bratom Kennyem jo\xc5\xa1 kao dijete. Majka mu se preudala za Melvina Adlera i sa njim rodila sljede\xc4\x87e dijete Jamiea. Stevenov stric Kenny, tako\xc4\x91er ima sina koji se zove Max Adler. Njegov mla\xc4\x91i brat Jamie Adler, aga\xc5\xbeira se kao hip hop agent koji uklju\xc4\x8duje i Bone Thugs N\' Harmony and Tyrese. Stevenov brati\xc4\x87 Max Adler, tako\xc4\x91er se anga\xc5\xbeira u zabavno poslovnoj produkciji, Stage-Shows u Las Vegasu i nekoliko reality nastupa na televiziji._NEWLINE_Adler se sreo sa gitaristom Guns N\' Rosesa Slashom, kada je imao 13 godina. Obojica su u isto vrijeme poha\xc4\x91ali \xc5\xa1kolu u Kaliforniji, kada se Adler na\xc5\xa1ao u neprilici koja se dogodila u skateboarding parku, Slash je sve zaustavio i na taj na\xc4\x8din mu pomogao. Ubrzo su postali veliki prijatelji i Slash tada po\xc4\x8dinje svirati gitaru, a Adler koji je do tada pomalo svirao gitaru prelazi na bubnjeve i kao takvi osnivaju sastav Road Crew.\n_START_SECTION_\nDoba Guns N\' Rosesa\n_START_PARAGRAPH_\nSlash i Adler upoznavaju se sa budu\xc4\x87im Guns N\' Rosesima, u vrijeme kada se preko novinskog oglasa tra\xc5\xbei basista za sastav. Duff McKagan nije bio jedini koji se odazvao na oglas ali je u\xc5\xa1ao u sastav poznavaju\xc4\x87i Axla Rosea i Izzya Stradlina, dvojicu preostalih originalnih \xc4\x8dlanova sastava "Hollywood Rose". Njih dvojica pridru\xc5\xbeuju se Tracii Gunsu (prva gitara), Oleu Beichu (bas-gitara) i Robu Gardneru (bubnjevi), \xc4\x8dine\xc4\x87i tako \xc4\x8duvenu originalnu postavu Guns N\' Rosesa._NEWLINE_Adler svira bubnjeve na prva tri GN\'R albuma: EP iz 1986. Live ?!*@ Like a Suicide, multi-platinasti Appetite for Destruction i G N\' R Lies. Adler se tako\xc4\x91er pojavljuje i u jednoj skladbi, "Civil War", na albumu Use Your Illusion II._NEWLINE_Pred kraj 1987.g. Guns N\' Rosesi nalaze se na turneji i Adler izlaze\xc4\x87i vidno u alkoholnom stanju iz jednoga no\xc4\x87nog bara, razbija svoju ruku udaraju\xc4\x87i u uli\xc4\x8dnu svjetiljku. \xc4\x8clan sastava "Cinderella", Fred Coury, zamjenjuje Adlera i nastavlja turneju._NEWLINE_Na dodijeli nagrada 1989. American Music Awards, Gunsi izvode svoj najnoviji singl "Patience" gdje bubnjeve umjesto Adlera svira Don Henley. Takvi u\xc4\x8destali Adlerovi izostanci, slu\xc5\xbebeno su se pripisivali njegovoj rehabilitaciji i programu odvikavanja od droge i alkohola._NEWLINE_Problemi se nastavljaju 1990. kada sastav snima skladbu "Civil War" za humanitarni album Nobody\'s Child. Axl Rose je u jednome intervju rekao "Civil War se bez problema snimio 60 puta", o\xc4\x8dekivano je problema bilo sa Adlerom. Slash jednostavno obra\xc4\x91uje bubnjeve za skladbu koliko mu njegove sposobnosti dozvoljavaju. Adler je priznao da je skladbu poku\xc5\xa1ao odsvirati 20 mo\xc5\xbeda 30 puta. U to vrijem snimanja skladbe "Civil War", Adler se jo\xc5\xa1 uvijek poku\xc5\xa1avao odviknuti od uzimanja narkotika._NEWLINE_Adler je ubrzo istjeran iz sastava uz napomenu da se mo\xc5\xbee vratiti kada se izlije\xc4\x8di i kada vi\xc5\xa1e ne bude bilo znakova da uzima narkotike. U travnju 1990. zajedno sa Gunsima sudjeluje na koncertu "Farm Aid IV" u Indiani. To je bio njegov posljednji nastup sa sastavom. Problemi sa studijskim snimanjem se nastavljaju i za vrijeme snimanja albuma Use Your Illusion I & Use Your Illusion II, Gunsi umjesto Adlera anga\xc5\xbeiraju novoga bubnjara Matta Soruma. Slu\xc5\xbebeno obrazlo\xc5\xbeenje ostalih \xc4\x8dlanova sastava za Adlerovo otpu\xc5\xa1tanje bilo je da nije bio sposoban za rad i da mu se nije moglo nikako pomo\xc4\x87i.'